stanford-oval/wikipedia huggingface dataset:
ז'אן-בטיסט איזבה
גלריה

נפוליאון בונפרטה, 1810
לואי בונפרטה במדי קולונל של מפקד גדוד הפרשים החמישי
הסופרת שרלוט רובספייר
לואי השמונה עשר, מלך צרפת
הנסיך אוגוסט מפרוסיה
הערות שוליים

↑  Chisholm, Hugh, ed., Isabey, Jean Baptiste, 1911 Encyclopædia Britannica Volume 14
| --- | --- |
בקרת זהויות :  NLI: 987007369060505171  PLWABN: 9810690762105606  BNE: XX865534  BnF: cb146448551 (data)  GND: 115866655  ICCU: LO1V318636  ISNI: 0000 0000 8393 1070  KulturNav: 56144a0b-447a-4309-878c-c2b2cfe9ff36  LCCN: n84087775  Léonore: 190761  NGV: 5578  NKC: jo2005273732  NLA: 35517692  NTA: 166241032  RKD: 41145  SELIBR: 212480  SNAC: w6dn542j  SUDOC: 093860803  Trove: 981784  ULAN: 500031174  VcBA: 495/185407  VIAF: 71652351   WorldCat (עם VIAF): 71652351
חרולש

| --- | --- |


 נתונים כלליים
 תקופת הפעילות:  1615–הווה (כ־409 שנים) 
 חברת אם:  SABMiller 
 מיקום המטה:  אנסחדה 
 ענפי תעשייה:  בישול בירה, תעשיית המשקאות 
 מוצרים עיקריים:  De Klok, Kornuit, Grolsch Oud Bruin, Grolsch 0.0%, בפסקה זו 4 רשומות נוספות שטרם תורגמו 
  
 www.grolsch.com
 
בקבוק חרולש
חרולש (בהולנדית: Grolsch) היא מבשלת בירה הולנדית שהוקמה בשנת 1615 על ידי וילם נירפלט בעיירה חְרוּנְלוֹ (אנ'). השם חרולש הוא שם התואר של Grolle, השם העתיק של העיירה. חרולש היא מבשלת הבירה השנייה בגודלה בהולנד (אחרי הייניקן). סימן ההיכר של המותג הוא בקבוק הבירה המעוצב בעל הפקק לסגירה חוזרת.
היסטוריה

מבשלת חרולש נוסדה בשנת 1615 בחרונלו. העיירה נקראה חְרוֹלֶה ומכאן מקור השם. המבשלה הוקמה על ידי וילם נירפלט. חתנו של נירפלט, פיטר סנפורד קויפר, היה מראשוני יצרני הבירות באזור טוונטה (אנ'), ומונה ב-1676 לראש הגילדה בחרולה. קויפר נפטר ב-1684 ויורשיו המשיכו בדרכו. מבשלת הבירה הייתה במרכז חרונלו, עד 1876. בשנה זו נבנתה המבשלה תחת השם "De klok" ("השעון") מחוץ לתעלות העיירה. בשנת 1895 קנה את המבשלה תיאו דה חְרוּן, צאצא למשפחת יצרני בירה מזייבנאר (אנ')
ב-1922 התמזגו מבשלת "השעון" מחרונלו עם מבשלת בירות מאנסחדה, תחילה תחת השם "מבשלת השעון אנסחדה-חרונלו", לאחר מכן "מבשלות חרולש" ולבסוף פשוט "חרולש".
לצורכי הקירור בחודשי הקיץ נהגו במשך עשרות שנים לחצוב קרח בחורף מתעלות העיירה ולאחסנו במרתפים מבודדים. הובלת הבירה נעשתה על ידי סוס ועגלה, כך שהטווח היה כארבעים קילומטרים. בסוף 1945 נקנו המשאיות הראשונות להובלה. עד 1950 נעשה שימוש גם ברכבות, עם קרונות קירור מיוחדים. ב-1946 החל היצוא, בין היתר, לסורינאם, לקורסאו, להודו ולסין, אך עקב עלייה בביקוש המקומי היצוא הופסק.
החל משנות ה-20 יוצר גם משקה קל בשם 'חרולי'. המפעל היה רווחי וצמח בהתמדה, אך נשרף ב-1972 וההנהלה החליטה שלא לבנותו מחדש.
חרולש נסחרה בבורסה בשנים 1984 עד 2008. חלק גדול מהמניות היה בבעלות משפחת דה חרון, שמאז 1968 הפכה את החברה ממבשלת בירה מקומית לחברה בינלאומית. בשנת 1995 קיבלה המבשלה את התואר "מלכותי" (Koninklijke Grolsch).
עד 2004, חרולש יוצרה בחרונלו ובאנסחדה. בשנת 2000 נפגע קשות המפעל באנסחדה באסון הזיקוקין בעיר. מאז 2004 הבירה מיוצרת במבשלה חדשה בשטח הרשות המקומית אנסחדה בכפר אוּסֵלו ושתי המבשלות הישנות נסגרו.
בנובמבר 2007 נרכשה חרולש על ידי חברת הבירות הבינלאומית SABMiller (אנ') תמורת 816 מיליון יורו או 48.25 יורו למניה. הצעה המחיר הייתה כ-84% מעל מחיר המניה. מאז 2009, המבשלה הייתה אחת מ-135 מבשלות הבירה של SABMiller.
בנובמבר 2015, הודיעה SABMiller על כוונתה למכור את חרולש לקראת רכישתה על ידי אנהאוזר-בוש אינבוו, קונצרן הבירה הגדול בעולם. באפריל 2016, נמכרה חרולש לחברת המשקאות היפנית אסאהי (אנ').
שוק בין לאומי

הבירה של חרולש זמינה ב-70 מדינות, אך השווקים בבריטניה, ארצות הברית, קנדה, אוסטרליה וניו זילנד מהווים 78 אחוז מהמכירות הבינלאומיות של החברה.
עיצוב הבקבוק

חרולש ידועה בעיצוב הבקבוק הייחודי, המאופיין בפקק לסגירה חוזרת, שנמצא בשימוש מאז 1897 הודות לתיאו דה חרון. גם לאחר מלחמת העולם השנייה כשפקק הכתר נהיה חלק מהעיצוב הסטנדרטי של בקבוקי בירה, דבקה חרולש בעקשנות בבקבוק המעוצב שלה. בקבוק של חרולש הוא בנפח של 0.45 ליטר, בערך שליש יותר מבקבוק בירה רגיל. בכל שנה מיוצרים כ-200 מיליון בקבוקים. הפקק הנסגר יוצר בעבר מפורצלן אך כיום מיוצר מסיבות כלכליות וסביבתיות מחומר פלסטי (פורצלן מקשה על מיחזור הזכוכית).
ב-1997, במלאת 100 שנה לבקבוק המעוצב, נחגג המאורע בשש בירות מיוחדות עם בקבוק מעוצב וכוס תואמת, שיצאו לשוק במהלך אותה שנה:
בחודש ינואר: קליקסטוס (Calixtus)
בחודש מרץ: הקאנון (Het Kanon, "התותח")
בחודש מאי: טויי זוואלואן (Twee Zwaluwen, "שתי סנוניות")
בחודש יולי: לודוייק XII‏ (Lodewijk XIII)‏
בחודש ספטמבר: פיקארדיין (Picardijn)
בחודש נובמבר: דֶה פירדֶה וָייזֶה (De Vierde Wijze, "האמגוש הרביעי")
בסוף השנה נערך משאל בו ניתן היה להצביע עבור הבירה הטעימה ביותר. הבירה שנבחרה הייתה "הקאנון" ומאז ניתן להשיגה תחת השם "קאנון" בבקבוקים רגילים ובפחיות.
לציון סיום חגיגות שנת ה-100 יצאה לשוק בירה מיוחדת נוספת בשם "פינאלה" (Finale) בנפח ליטר וחצי, אך הזכוכית של בקבוק המעוצב הייתה דקה מדי ("סכנת התפוצצות") והבירה יצאה לשוק רק ב-1998.
הערות שוליים

↑  dennisvereecken, Wat is het meest populaire biermerk in de Nederlandse horeca -en de foodservicemarkt?, Datlinq, ‏2018-05-22 (בהולנדית)
↑  "SABMiller buying Grolsch brewery" (באנגלית בריטית). 2007-11-19. נבדק ב-2022-01-14.
↑  James Evison, Asahi completes acquisition of Miller Brands UK, Morning Advertiser, ‏2016-10-11 (באנגלית בריטית)
| --- | --- |
בקרת זהויות :  ISNI: 0000 0004 0421 8680  LCCN: n95054836  VIAF: 150256312   WorldCat (עם VIAF): 150256312 
בקבוק פתוח של חרולש לאגר פרימיום
ז'אן-באטיסט לאנדה

ז'אן-באטיסט לאנדה.
ז'אן-באטיסט לָאנְדֶה (בצרפתית: Jean-Baptiste Landé, מת ב-26 בפברואר 1748) היה רקדן בלט צרפתי, שפעל בשוודיה, דנמרק ורוסיה. הוא מייסד בלט מריאינסקי הרוסי.
שוודיה

לנדה עבד בשירות חצר המלכות הפולנית בדרזדן כאשר פרדריק הראשון, מלך שוודיה הזמין אותו לחצרו בשנת 1721. הוא מונה למנהל המחולות של החצר השוודית וב-1723 היה למנהל תיאטרון האופרה הצרפתי בבולהוסט בסטוקהולם, שלו נתן את השם "האקדמיה המלכותית למוזיקה ולמחול". ב-1726 היה למנהל בלט אורח של התיאטרון הראשון בדנמרק, ה"Lille Grönnegade theatre" ‏ (1728-1722), שם הופיע עם אשתו.
דנמרק

הוא עזב את שוודיה ב-1728, בעקבות סכסוך עם השחקן שארל לנגלואה, שקרא תגר על מעמדו בתיאטרון כשארגן בעצמו את מחזותיו הוא בבולהוסט. לנדה יצא לדנמרק, שם נסגר באותה שנה התיאטרון היחיד הפעיל, וניסה לפתוח תיאטרון משלו, אבל בשנים 1730–1746 חל איסור על תיאטרון בדנמרק, ולאנדה התפרנס מהוראת מחול.
רוסיה

בשנת 1734 הוזמן לאנדה לרוסיה, שם התמנה למנהל בלט באקדמיה הצבאית. לאחר הופעת בלט לפני אנה, קיסרית רוסיה בשנת 1735, נוסד בית הספר הרוסי לבלט בשנת 1738, עם לאנדה כמנהל הבלט. הוא הכשיר את הרקדנים הראשונים ברוסיה, שנאספו מבין אנשי הסגל בארמון המלכו תי: טימופיי בובליקוב, ניקולאי צ'וגלוקוב, אפאנאסי טופורקוב, איוואן שאטילוב, ניקולאי טולובייב, סרגיי צ'אלישקין, אנדריי זאמרין ואנדריי נסטרוב. מן הנשים גויסו יליזווטה, אבדוטיה טימופייבה ואקסיניה סרגייבה.
לאנדה היה מדריך הריקוד של קתרינה הגדולה אחרי בואה לרוסיה בשנת 1744.
הערות שוליים

↑  מייקל מין, ביוגרפיה של ז'אן-באטיסט לאנדה אוגוסט 1988
↑  אריק אשנגרין, היסטוריה של הבלט המלכותי של דנמרק, אוניברסיטת קופנהגן
↑  אישים מפורסמים בסנקט פטרבורג, ז'אן-באטיסט לאנדה
↑  מתוך הביוגרפיה של להקת הבלט הראשונה, סטובייטסקי בלט, גיליון 5 1988, ד"ר לודמילה סטאריקובה
| --- | --- |
בקרת זהויות :  LCCN: n97858610  VIAF: 58378815   WorldCat (עם VIAF): 58378815
טאטיה טופא

| --- | --- |

טופא לאחר שנתפס בידי הבריטים
 לידה:  1819 יאולה, הודו 
 נהרג:  18 באפריל 1859 (בגיל 40 בערך) שיבפורי, הודו 
 השתייכות:   האימפריה המראטהית
 פעולות ומבצעים
 המרד ההודי הגדול
 
רמצ'אנדרה פנדורנג טופא (במראטהית: रामचंद्र पांडुरंग टोपे) או בשמו המוכר יותר טאטיה טופא (במרתית: तात्या टोपे;‏ 1819 - 18 באפריל 1859) היה מפקד צבאי ממוצא מראטהי, אשר פיקד על כוחות מורדים במהלך המרד ההודי הגדול כנגד הצבא הבריטי.
המרד ההודי הגדול

טופא היה מקורב לננה סאהיב ובתחילת המרד שירת במטה שלו, בהמשך קיבל בעצמו פיקוד על כוחות מורדים ונודע כאחד המפקדים המוצלחים והדינאמיים של המרד.
במהלך המרד, טופא פיקד על כוח המורדים אשר הובס על ידי הבריטים בבית'ור ב-16 באוגוסט 1857. לאחר מכן עם כוח של כ-25,000 מורדים הצליח טופא להפתיע ולהביס את הבריטים בקאנפור ב-28 בנובמבר, אולם הובס מספר ימים לאחר מכן על ידי קולין קמבל ב-6 בדצמבר. לאחר המערכות של פתיחת המרד, המשך הלחימה התאפיינה בקרבות מפוזרים יותר כנגד כיסי התנגדות של מורדים בצפון ומרכז הודו.
במהלך המערכה במרכז הודו, הכוח הבריטי הגיע לעיר קאנפור וכבש אותו מידי כוחותיו של טופא וננה סאהיב ב-16 ביולי. השניים הצליחו לברוח, כאשר סאהיב ברח למקום לא ידוע, בעוד שטופא המשיך בלחימה נגד הבריטים. ב-19 בנובמבר עם כוח של כ-6,000 מורדים, ניסה טופא לכבוש מחדש את העיר קאנפור, אך נכשל והצטרף אל כוחותיה של הרני לאקשמיבאי בקאלפי.
בחודשים הבאים, בעוד שהמרד ברובו דוכא, המשיך טופא בלחימה והסתתרות כנגד הצבא הבריטי. טופא הצליח להימלט מהנסיונות הרבים לתפוסו. בליל ה-7 באפריל, חברו הנאמן מאן סינג (Man Singh) בגד בו, וטופא נתפס ונכלא על ידי הבריטים. ב-18 באפריל הוצא טופא להורג לאחר שנשפט על מעשיו במהלך המרד.
לקריאה נוספת

Raugh, Harold E. Jr., Victorians at war, 1815-1914: Encyclopedia of British military history, California, US, ABC-CLIO, 2004.
הערות שוליים

↑  מעט מאוד ידוע על מקורותיו של טופא, ישנן הערכות שונות לגבי שנת הוולדו.
| המרד ההודי הגדול |
| --- | --- | --- |
| קרבות עיקריים | מיראט • דלהי • קאנפור • לקנאו • מרכז הודו |  |
| אישים הודים בולטים | מנגל פאנדי • בהאדור שאה • ננה סאהיב • טאטיה טופא • רני לאקשמיבאי |  |
| אישים בריטים בולטים | צ'ארלס קנינג • קולין קמפבל • ג'ורג' אנסון‏ • יו רוס • פטריק גרנט • ג'יימס אוטרם |  |
| נושאים שונים | הודו הבריטית • חברת הודו המזרחית • ממלכת אווד • מדליית המרד ההודי |  |
| --- | --- |
בקרת זהויות :  GND: 1012333213  ISNI: 0000 0001 1933 1879  LCCN: n81033371  SUDOC: 145959457  VIAF: 28390679   WorldCat (עם VIAF): 28390679 
ערך זה הוא קצרמרבנושא אישים. אתם מוזמנים לתרום לוויקיפדיה ו.
טום ג'קסון

| --- | --- |

 לידה:  27 באוקטובר 1948 (בן 75) ססקצ'ואן, קנדה 
 שם לידה:  Thomas Dale Jackson 
 מדינה:  קנדה 
 תקופת הפעילות:  מ-1985
 פרסים והוקרה:  קצין במסדר קנדה (2022)  פרס המושל הכללי לאמנויות המופע (2014)  שותף במסדר קנדה (2020) 
 פרופיל ב-IMDb
 
תומאס ("טום") דייל ג'קסון (באנגלית: Thomas Dale Jackson; נולד ב-27 באוקטובר 1948) הוא שחקן וזמר קנדי.
ביוגרפיה

ג'קסון נולד בשמורת אינדיאנים בססקצ'ואן. בהמשך המשפחה עברה לאלברטה ולויניפג. בגיל 14 עזב את בית הספר.
בשנת 1985 החל להשתתף בסדרות טלוויזיה. בין הסדרות המרכזיות בקריירה שלו ניתן לציין את "North of 60" ו-"Shining Time Station". פעילותו כשחקן נמשכה ברובה עד לשנת 2007.
במקביל החל בקריירה של זמר. במשך 18 שנים השתתף בהופעות חג המולד של חברת Huron Carole.
על הישגיו בתחום השירה וקולנוע בשנת 2000 התקבל למסדר קנדה. בנוסף לכך זכה בפרסים רבים.
בשנת 2009 מונה לנשיא אוניברסיטה של אוניברסיטת טרנט וכיהן בתפקיד זה עד לשנת 2013, כאשר הוחלף על ידי דון טפסקוט.
ב-2023 החל להופיע בסדרה "הלב של סאליבן", בתפקיד פרנק קריינבר.
זכויות להט"ב באוקיאניה

מעמד חוקי של זוגיות הומוסקסואלית באוקיאניה:
  נישואים חד-מיניים
  ישנה הכרה בנישואים חד-מיניים ברמה הפדרלית אבל לא בשטח הטריטוריה (סמואה האמריקנית)
  החוק אינו מכיר בזוגיות חד-מינית
  מדינות בהן ישנן הגבלות חוקתיות שמכירות בזוגיות הטרוסקסואלית בלבד (פלאו)
מדינות בהן פעילות הומוסקסואלית היא פלילית:
  מאסר, לא נאכף בפועל
זכויותיהם של לסביות, הומוסקסואלים, טרנסג'נדרים וביסקסואלים (להט"ב) באוקיאניה, בדומה ליבשות אירופה ואמריקה, משתנות מאוד ממדינה למדינה. נכון למרץ 2024, מעמד זכויותיהם של אזרחי להט"ב ברחבי המדינות והטריטוריות השונות נע בין שוויון זכויות משמעותי בינם לבין אזרחים הטרוסקסואלים בעלי תחושת התאמה לזהותם המגדרית בניו זילנד, אוסטרליה, גואם, הוואי, איי מריאנה הצפוניים, ואליס ופוטונה, קלדוניה החדשה, פולינזיה הצרפתית ואיי פיטקרן ועד עונשים פליליים שקיימים נגד קיום פעילות הומוסקסואלית בין מבוגרים בהסכמה שנותרו מהתקופה הקולוניאלית של האימפריה הבריטית באזור ב-6 מדינות, בהן: סמואה, איי שלמה, פפואה גינאה החדשה, קיריבטי, טונגה, טובאלו ושטח החסות של ממלכת ניו זילנד בניואה. אף על פי שישנה מגמת קבלה חברתית הולכת וגוברת ברחבי האוקיינוס השקט כלפי חקיקת זכויות להט"ב, אלימות וסטיגמות חברתיות דווחו כנוכחות כלפי אזרחים שמוגדרים כלהט"ב, שמובילות לעיתים קרובות לבעיות בתחומי בריאות, בין היתר גישה לטיפול בחולים ב-HIV/איידס במדינות שבהן פעילות הומוסקסואלית היא עבירה פלילית, אף על פי שהחוק לא נאכף בפועל.
הממלכה המאוחדת הציגה עמדות חברתיות נוקשות וחוקים להפללת פעילות הומוסקסואלית בכל רחבי האימפריה הבריטית, כולל מושבותיה ברחבי היבשת. חוקים אלה ממשכים להיות נוכחים ברוב המדינות והטריטוריות שחברות בארגון חבר העמים הבריטי שנשארו במקומם כיום לאחר שעברו בירושה לאחר קבלת עצמאותן מהאימפריה. המתנגדים לחקיקת זכויות להט"ב באוקיאניה מנמקים את עמדתם בכך שהומוסקסואליות וטרנסג'נדריות "אינן חלק מתרבויות המדינות באזור" בעוד שמערכות יחסים חד-מיניות הן "חטא מערבי" אף על פי שהחוקים האנטי-הומוסקסואלים עצמם הם מורשת בריטית אירופאית. במספר מדינות באוקיינוס השקט ישנן מסורות עתיקות שקדמו להגעת המיסיונרים הנוצרים שמציגות נקודות מבט מקומיות ייחודיות של אוכלוסיות שמזדהות בתור מגדר שלישי בהן הפאפאפין בסמואה, סמואה האמריקנית וטובאלו, הלאילאי באיי קוק, הוינינימאן במיקורנזיה והפקאלייטי (אנ') בטונגה.
מבין כלל 14 המדינות הריבוניות ברחבי אוקיאניה שחברות בארגון האו"ם, כ-10 מתוכן חתמו בעד "ההצהרה המשותפת על הפסקת מעשי אלימות והפרות זכויות אדם הקשורות בהתבססות על נטייה מינית וזהות מגדרית" בשנת 2008 (או הצטרפו לחתימה על ההצהרה בשנת 2011) שגינתה לראשונה אלימות ואפליה נגד להט"ב בעצרת הכללית של האו"ם, ביניהן גם טובאלו וסמואה אף על פי ההפללה הקיימת של קיום פעילות הומוסקסואלית דה יורה בשטחן. המדינה היחידה שחתמה נגד ההצהרה היא איי שלמה שתמכה בהצהרה הנגדית מטעם סוריה. 3 המדינות הנותרות: פפואה גינאה החדשה, קיריבטי וטונגה נמנעו בהצבעתן.
זכויות להט"ב באוקיאניה לפי מדינה

אוסטרליה - אי הפסחא - אי חג המולד - איי מריאנה הצפוניים - איי מרשל - איי קוק - איי קוקוס - איי שלמה - גואם - האיים המרוחקים הקטנים של ארצות הברית: במיקרונזיה/בפולינזיה - ואליס ופוטונה - ונואטו - טובאלו - טונגה - טוקלאו - מיקרונזיה - נאורו - נורפוק - ניו זילנד - ניואה - סמואה - סמואה האמריקנית - פולינזיה הצרפתית - פיג'י - פיטקרן - פלאו - פפואה גינאה החדשה - קיריבטי - קלדוניה החדשה
זכויות להט"ב באוקיאניה לפי מדינה > אוסטרלאסיה

| זכויות להט"ב ב: | מעמד בחוק של פעילות הומוסקסואלית | הכרה בזוגיות חד-מינית | נישואים חד-מיניים | אימוץ על ידי זוגות חד-מיניים | התרת שירות צבאי של לסביות, הומוסקסואלים וביסקסואלים | הגנה מפני אפליה על רקע נטייה מינית או זהות מגדרית | הכרה בשינוי מגדר |
| --- | --- | --- | --- | --- | --- | --- | --- |
| אוסטרליה אוסטרליה  והאיים:  אי חג המולד אי חג המולד  איי קוקוס איי קוקוס  נורפוק (אי) נורפוק  (ערך מורחב: זכויות להט"ב באוסטרליה) |   חוקי בקרב גברים באוסטרליה הדרומית משנת 1972, בויקטוריה (1981), בניו סאות' ויילס (1983), בטריטוריה הצפונית (1984), בטריטוריית הבירה האוסטרלית (1985), באוסטרליה המערבית (1990), בקווינסלנד (1991), בנורפוק (1993) ובטסמניה (1997).  חוקי באי חג המולד ובאיי קוקוס.  חוקי בקרב נשים מאז ומעולם.  חתומה על הצהרת האו"ם. |  קוהביטציה לא רשומה בפריסה ארצית משנת 2009.  שותפויות מקומיות בטסמניה (2004), באוסטרליה הדרומית (2007), בוויקטוריה (2008), בניו סאות' ויילס (2010) ובקווינסלנד (2012).  איחוד אזרחי בטריטוריית הבירה האוסטרלית (2012). |  חוקי משנת 2017. |  אימוץ משותף על ידי זוגות חד-מיניים חוקי באוסטרליה המערבית משנת 2002, בטריטוריית הבירה האוסטרלית (2004), בניו סאות' ויילס (2010), בטסמניה (2013), בוויקטוריה וקווינסלנד (2016) ובאוסטרליה הדרומית (2017). חוקי בפריסה ארצית מאז 2018. |  כולל טרנסג'נדרים. |  איסור מוחלט על אפליה על רקע נטייה מינית וזהות מגדרית.  טיפולי המרה אסורים בקווינסלנד משנת 2020 ובויקטוריה (2021). |  ישנה הכרה בשינוי מגדר, ניתוח להתאמה מגדרית לא נדרש בפריסה ארצית מלבד בניו סאות' ויילס וקווינסלנד. |
| ניו זילנד ניו זילנד  (ערך מורחב: זכויות להט"ב בניו זילנד) |  חוקי משנת 1986.  חתומה על הצהרת האו"ם. |  קוהביטציה לא רשומה משנת 2002, איחוד אזרחי משנת 2005. |  חוקי משנת 2013. |  חוקי משנת 2013. |  כולל טרנסג'נדרים. |  איסור מוחלט על אפליה על רקע נטייה מינית, זהות מגדרית וביטוי מגדרי.  טיפולי המרה אסורים משנת 2022. |   ישנה הכרה בשינוי מגדר מאז 1993, ניתוח להתאמה מגדרית לא נדרש מאז 2008. |
זכויות להט"ב באוקיאניה לפי מדינה > מלנזיה

| זכויות להט"ב ב: | מעמד בחוק של פעילות הומוסקסואלית | הכרה בזוגיות חד-מינית | נישואים חד-מיניים | אימוץ על ידי זוגות חד-מיניים | התרת שירות צבאי של לסביות, הומוסקסואלים וביסקסואלים | הגנה מפני אפליה על רקע נטייה מינית או זהות מגדרית | הכרה בשינוי מגדר |
| --- | --- | --- | --- | --- | --- | --- | --- |
| איי שלמה איי שלמה  (ערך מורחב: זכויות להט"ב באיי שלמה) |  פלילי. עונש: עד 14 שנות מאסר (לא נאכף בפועל). |  |  |  | מדינה ללא צבא |   |  |
| ונואטו ונואטו  (ערך מורחב: זכויות להט"ב בוונואטו) |   חוקי משנת 2007.  חתומה על הצהרת האו"ם. |  |  |  | מדינה ללא צבא |  איסור חלקי על אפליה על רקע נטייה מינית. |  |

| אינדונזיה מערב גינאה החדשה  (ערך מורחב: זכויות להט"ב באינדונזיה) |  חוקי (מעולם לא היו קיימים חוקים נגד נטייה חד-מינית במדינה מלבד במחוז אצ'ה). |  |  |  |  |   |  (תחת החוק האינדונזי)  ישנה הכרה בשינוי מגדר, ניתוח להתאמה מגדרית נדרש כולל צו בית משפט. |
| פיג'י פיג'י  (ערך מורחב: זכויות להט"ב בפיג'י) |   חוקי משנת 2010.  חתומה על הצהרת האו"ם. |  |  |  |  אין נתונים |  איסור מוחלט על אפליה על רקע נטייה מינית, זהות מגדרית וביטוי מגדרי מעוגן בחוקה.  טיפולי המרה אסורים משנת 2010 דה פקטו. |  אין נתונים |
| פפואה גינאה החדשה פפואה גינאה החדשה  (ערך מורחב: זכויות להט"ב בפפואה גינאה החדשה) |   פלילי בקרב גברים. עונש: עד 3–14 שנות מאסר (לא נאכף בפועל).   חוקי בקרב נשים מאז ומעולם. |  |  |  |  |  |  |
| קלדוניה החדשה קלדוניה החדשה  (קולקטיב מעבר לים של צרפת)  (ערך מורחב: זכויות להט"ב בצרפת) |   חוקי (מעולם לא היו קיימים חוקים נגד נטייה חד-מינית בטריטוריה).  חתומה על הצהרת האו"ם. |  הסכם סולידריות אזרחית משנת 2009. |  חוקי משנת 2013. |  חוקי משנת 2013. |  צרפת אחראית להגנה. |  איסור מוחלט על אפליה על רקע נטייה מינית וזהות מגדרית. |  תחת החוק הצרפתי.  מאז 2017, ניתוח להתאמה מגדרית לא נדרש. |
זכויות להט"ב באוקיאניה לפי מדינה > מיקרונזיה

| זכויות להט"ב ב: | מעמד בחוק של פעילות הומוסקסואלית | הכרה בזוגיות חד-מינית | נישואים חד-מיניים | אימוץ על ידי זוגות חד-מיניים | התרת שירות צבאי של לסביות, הומוסקסואלים וביסקסואלים | הגנה מפני אפליה על רקע נטייה מינית או זהות מגדרית | הכרה בשינוי מגדר |
| --- | --- | --- | --- | --- | --- | --- | --- |
| איי מריאנה הצפוניים איי מריאנה הצפוניים  (טריטוריה בלתי משולבת של ארצות הברית)  (ערך מורחב: זכויות להט"ב באיי מריאנה הצפוניים) |  חוקי משנת 1983. |  מאז 2015. |  חוקי משנת 2015. |  חוקי משנת 2015. |  ארצות הברית אחראית להגנה. |   איסור חלקי על אפליה על רקע נטייה מינית וזהות מגדרית. |  ישנה הכרה בשינוי מגדר מאז 2007, ניתוח להתאמה מגדרית נדרש כולל צו מבית המשפט העליון. |
| איי מרשל איי מרשל  (ערך מורחב: זכויות להט"ב באיי מרשל) |   חוקי משנת 2005.  חתומה על הצהרת האו"ם. |  |  |  | מדינה ללא צבא |  איסור מוחלט על אפליה על רקע נטייה מינית וזהות מגדרית. |  |
| גואם גואם  (טריטוריה בלתי משולבת של ארצות הברית)  (ערך מורחב: זכויות להט"ב בגואם) |  חוקי משנת 1978. |  משנת 2015. |  חוקי משנת 2015. |  חוקי משנת 2015. |  ארצות הברית אחראית להגנה. |   איסור חלקי על אפליה על רקע נטייה מינית, זהות מגדרית וביטוי מגדרי. |  ישנה הכרה בשינוי מגדר, ניתוח להתאמה מגדרית נדרש. |
|  האיים המרוחקים הקטנים של ארצות הברית האיים המרוחקים הקטנים של ארצות הברית  (טריטוריה בלתי משולבת מאורגנת של ארצות הברית)  (ערך מורחב: זכויות להט"ב בארצות הברית) |  חוקי. |  |  חוקי. |  חוקי. |  ארצות הברית אחראית להגנה. |  אין נתונים |  אין נתונים |
| מיקרונזיה מיקרונזיה  (ערך מורחב: זכויות להט"ב במיקרונזיה) |   חוקי (מעולם לא היו קיימים חוקים נגד נטייה חד-מינית במדינה).  חתומה על הצהרת האו"ם. |  |  |  | מדינה ללא צבא |  איסור מוחלט על אפליה על רקע נטייה מינית. |  |
| נאורו נאורו  (ערך מורחב: זכויות להט"ב בנאורו) |   חוקי משנת 2016.  חתומה על הצהרת האו"ם. |  |  |  | מדינה ללא צבא |  |  |
| פלאו פלאו  (ערך מורחב: זכויות להט"ב בפלאו) |   חוקי משנת 2014.  חתומה על הצהרת האו"ם. |  |  קיים איסור חוקתי משנת 2008 שמכיר בנישואים הטרוסקסואלים בלבד. |  | מדינה ללא צבא |  |  |
| קיריבטי קיריבטי  (ערך מורחב: זכויות להט"ב בקיריבטי) |   פלילי בקרב גברים. עונש: עד 5–14 שנות מאסר (לא נאכף בפועל).   חוקי בקרב נשים מאז ומעולם. |  |  |  | מדינה ללא צבא |  איסור חלקי על אפליה על רקע נטייה מינית. |  |
ראו גם

זכויות להט"ב באירופה
זכויות להט"ב באמריקה
זכויות להט"ב באסיה
זכויות להט"ב באפריקה
זכויות להט"ב באיחוד האירופי
זכויות להט"ב בחבר העמים הבריטי
זכויות להט"ב במדינות ברית המועצות לשעבר
זכויות להט"ב במזרח התיכון
הערות שוליים

↑  Pacific Media Centre, Gay rights in the Pacific – what still needs to be done? | Asia Pacific Report (באנגלית אמריקאית)
↑  Why the Pacific islands are no gay paradise, Monash University (באנגלית)
↑  Australia's marriage-equality debate reverberates through the Pacific, www.lowyinstitute.org (באנגלית)
↑  Cooks bill puts spotlight on Pacific's anti-gay laws, RNZ, ‏2017-08-18 (ב־New Zealand English)
ז'ורומין

| --- | --- |
סמל ז'ורומיןסמל ז'ורומין

 מדינה:  פולין פולין
 פרובינציה:  מזוביה מזוביה
 מחוז:  ז'ורומין
 שטח:  11.11 קמ"ר
 אוכלוסייה:  ‏
  ‑ בעיירה:  8,592 (31 במרץ 2021)
 קואורדינטות:  53°4′N 19°54′E﻿ / ﻿53.067°N 19.900°E﻿ / 53.067; 19.900
 אזור זמן:  UTC+1
 http://www.zuromin.ibip.net.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיז'ורומין(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיז'ורומין(למפת פרובינציית מזוביה רגילה) ורשה ראדום פלוצק שדליץ אוסטרולנקה לודז' שוויינטו. ורמיה-מזוריה קוי. פומ.  לובלין פודלסיהז'ורומין(למפת פרובינציית מזוביה מוגדלת) ורשה ראדום פלוצק שדליץ אוסטרולנקה לודז' שוויינטוקז'יסקיה ורמיה-מזוריה קויאוויה פומרניה  לובלין פודלסיהז'ורומין  he tabBackground:;tabBorder:#aaa;defaultTab:0;
ז'ורומין (בפולנית: Żuromin) היא עיירה בפרובינציית מזוביה שבפולין, בה התקיימה עד השואה קהילה יהודית גדולה.
תולדות היישוב

האזכור הראשון של היישוב הוא מהמאה ה-13, ועד סוף המאה ה-18 היה בבעלות משפחות אצולה פולניות. בשנת 1765 הוענק ליישוב מעמד עירוני.
בחלוקת פולין השלישית, בשנת 1795, נכלל היישוב בתחום פרוסיה, ובשנת 1815 נכלל בשטחי ממלכת פולין.
יהודי ז'ורומין

בין מלחמות העולם נמנו בעיירה 1,902 יהודים, כמחצית מתושביה. בעיירה התקיימה פעילות ציונית, וכן של אגודת ישראל, שאנשיה נמנו ברובם על חסידות גור וחסידות אלכסנדר. כמו כן, פעל בעיירה סניף של הבונד.
בראשית ספטמבר 1939 נכבשה העיירה בידי הגרמנים, ולאחר מעשי התעללות ביהודיה וסיפוח האזור לרייך השלישי, גורשו כל יהודי היישוב לשטחי הגנרל גוברנמן, ושם נספו בהמשך.
ז'אן-אריק ורן

ז'אן-אריק ורן (בצרפתית: Jean-Éric Vergne, נולד ב-25 באפריל 1990) הוא נהג מרוצים צרפתי המתחרה עבור קבוצת Techeetah באליפות הפורמולה אי והזוכה באליפות בעונתה הרביעית ובעונתה החמישית. בשנת 2010 זכה באליפות פורמולה 3 הבריטית. בין השנים 2012 - 2014 שימש כנהגה של קבוצת טורו רוסו בפורמולה 1. במשך השנתיים לאחר מכן שימש כנהג מבחן בקבוצת פרארי.
קריירה

ורן החל לנהוג בקארטינג בגיל 4 במסלול המרוצים של אביו ליד פריז. בגיל 10 החל להשתתף בתחרויות ארציות ושנה לאחר מכן זכה באליפות צרפת בקטגוריית המינימי. בשנת 2005 סיים במקום השני באליפות אירופה בקטגוריית ICA ‏(KF2). שנה לאחר מכן סיים במקום השביעי באליפות העולם בקטגוריית KF1.
בשנת 2007 עבר להתחרות במרוצי מכוניות חד-מושביות והתחרה באליפות הפורמולה רנו הצרפתית. הוא זכה באליפות בעונתו הראשונה לאחר שהגיע לפודיום עשרה מתוך שלוש עשרה המרוצים בעונה. בעקבות ההישגים צורף לתוכנית הפיתוח של קבוצת רד בול ולתוכנית לפיתוח נהגים של התאחדות הספורט המוטורי הצרפתית (FFSA). שנה לאחר מכן התחרה במקביל באליפות אירופה בפורמולה רנו 2.0 ובאליפות מערב אירופה בקטגוריה. את האליפויות סיים במקום השישי והרביעי, בהתאמה. בעונתו השנייה סיים את שתי האליפויות במקום השני.
שנת 2010 הייתה שנה מלאת פעילות. הוא התחרה באליפות בריטניה בפורמולה 3, ניצח 12 מתוך 24 המרוצים הראשונים בעונה והבטיח את הזכייה באליפות כשנותרו עוד שישה מרוצים לסיום העונה. במהלך העונה השתתף גם במרוץ המאסטרס של הפורמולה 3 שהתקיים בזנדוורט (מקום רביעי) ובגרנד פרי של מקאו (מקום שביעי). בנוסף, לקח חלק בשני מרוצים באליפות ה-GP3.
ורן היה אמור לקחת חלק גם באליפות הפורמולה רנו 3.5, אך השתתפותו בוטלה שבוע לפני פתיחת העונה על מנת לאפשר לו להתרכז בתחרויות הפורמולה 3. ביולי צורף לשלושת האירועים האחרונים של העונה בקבוצת טק1 (Tech1) כמחליפו של ברנדון הארטלי ששוחרר מהקבוצה. בששת המרוצים בהם לקח חלק סיים ארבע פעמים בפודיום, כולל ניצחון במרוץ שהתקיים בסילברסטון. את העונה סיים במקום השמיני בדירוג הנהגים. בשנת 2011 עבר לקבוצת קרלין (Carlin) והשתתף בעונה מלאה של האליפות. אל המרוץ האחרון בעונה הגיע בפיגור של 2 נקודות מאחורי רוברט וויקנס, שהוביל את האליפות. בהקפה הראשונה של המרוץ התנגשו השניים וויקנס נאלץ לפרוש. ורן המשיך להתחרות, אך התנגשות בינו ובין פיירוז פאוזי, בהמשך המרוץ אילצה אותו לפרוש ולסיים את העונה במקום השני.